**Data:** 2 decembrie 2024

Garnituri de ușă automate ușor de montat pentru uși exterioare și interioare / Deventer cu o gamă de produse restructurată / O soluție pentru toate materialele de profil / Și pentru uși de balcon cu canal de profil de 12 mm / Consultanță în „Roto City“ la „BAU“ 2025 / „Perfect Match“: Feronerie, praguri și garnituri de ușă de la o singură sursă / Pentru o etanșeitate sporită împotriva ploii torențiale, fumului și zgomotului

**Program de produse compact: garnituri de ușă Deventer**

***Leinfelden-Echterdingen*** — Producătorii renumiți de uși de interior lucrează de ani de zile cu garnituri de ușă de la grupul Deventer pentru a-și atinge obiectivele, în special în ceea ce privește izolarea fonică și protecția împotriva incendiilor. La expoziția „BAU” din Munchen, compania va prezenta soluții interesante pentru uși exterioare cu canal de profil de 12 mm. Acestea au fost adaptate pentru praguri de uși testate de Roto Frank Fenster- und Türtechnologie GmbH (Roto FTT), a cărei filială este Deventer. „Programul nostru include acum șapte garnituri de ușă automate ușor de montat pentru uși interioare și exterioare rezistente”, spune Jürgen Daub, director de marketing al gamei de produse la Deventer, descriind noua ofertă. „Trei garnituri sunt ideale pentru protecția ușilor de balcon împotriva ploii torențiale.“

**Tehnologie consacrată acum și pentru uși de balcon**

Garnitura de ușă automată „DDM 1212” cu o înălțime mică de montare, de numai 12 mm, și garniturile „DDS 1220” și „DDS 1230” sunt deosebit de interesante pentru producătorii de feronerie și praguri Roto. Aceste trei produse care asigură o protecție sporită împotriva ploii torențiale și a curenților de aer pot fi, de asemenea, montate în profile de ferestre cu canal de profil de 12 mm, fiind pur și simplu înșurubate pe partea inferioară.

„Testele pe care le-am efectuat au demonstrat rezultate atât de bune încât recomandăm clienților noștri să îmbunătățească performanța ușilor cu prag foarte plat sau fără niciun prag utilizând garniturile de ușă Deventer”, confirmă Eberhard Mammel, director marketing și inovare produse la Roto FTT.

**Pentru un design deosebit și montaj simplu**

La expoziția „BAU” din Munchen va fi expusă o ușă de intrare cu garnitură de ușă automată pentru partea inferioară „DDS 1220”. Acest exponat arată, de asemenea, avantajul garniturilor de ușă automate Deventer fără suporți de montaj. Singura parte vizibilă a garniturii „DDS 1220” pe ușa exterioară este o șină din aluminiu de înaltă calitate care acoperă garnitura neagră din PVC. Nu sunt necesari suporți vizibili din metal sau plastic pentru a proteja profilul împotriva deteriorării. Încă un plus pentru designul ușii.

În plus, renunțarea la suporții de montaj oferă un alt avantaj: „Dacă garnitura de ușă automată pentru partea inferioară este montată în spatele unei broaște sau unei tije de feronerie, ca în cazul exponatului pregătit pentru Munchen, nu rămâne deloc spațiu pentru suporți de montaj”, spune Jürgen Daub. Datorită tehnologiei de montaj, garnitura „DDS 1220” este, de asemenea, o soluție interesantă pentru producătorii de uși.

Declanșatorul garniturilor de ușă automate Deventer are o formă ușor bombată, rotunjită sau plată și e așezat pe un cap cu bilă. Asigură declanșarea sigură și fără deteriorări a garniturii la închiderea ușii. Dacă garnitura este setată corect, nu vor exista urme de zgârieturi nici măcar pe pardoselile delicate. În cazul suprafețelor cu mochetă, Deventer recomandă a nu se utiliza o garnitură de ușă automată.

**Reglare mai rapidă cu declanșare pe o singură parte**

Garniturile de ușă automate Deventer se declanșează pe o singură parte, ceea ce permite scurtarea și reglarea cu ușurință a dimensiunii lor. „Personalizarea este simplă și economisește timp”, subliniază Daub. „Prin comparație, setarea standard de până acum pe două părți este mult mai greoaie.“ În cazul proiectelor mari în care multe uși sunt echipate cu o garnitură de ușă automată, montatorii vor aprecia foarte mult această economie de timp.

Cu excepția modelului foarte îngust „DDM 1212”, mecanismul interior al garniturilor de ușă automate Deventer poate fi, de asemenea, scos complet prin partea de declanșare chiar după montaj – un mare avantaj pentru întreținere. Ușa nu trebuie demontată, nici suporții de montaj nu trebuie să fie deșurubați. Nu sunt necesare unelte.

**Două variante de montaj pentru producătorii de uși de interior**

Datorită garniturilor de ușă automate testate pentru uși interioare din grupele de produse „DSF” și „DSD” de la Deventer, producătorii de uși pot îndeplini în mod fiabil obiectivele de protecție împotriva zgomotului, fumului și incendiilor. „DSF 1528”, „DSF 1530” și „DSD 1530” pot fi fixate cu ajutorul unor suporți de montaj sau montate direct pe partea inferioară cu ajutorul unor șuruburi pre-asamblate. Montajul cu șuruburi este ideal pentru prelucrarea ușilor cu cercevele suprapuse. „DSD 1530” se regăsește în certificatele de testare ale unor renumiți producători de uși de interior, unii dintre aceștia obținând cu ușile lor o izolare fonică superioară.

**Pentru montaj prin lipire pe sticlă și lemn**

Garnitura de ușă automată „DSG 1540” a fost special concepută pentru montajul prin lipire. Poate fi utilizată pentru etanșarea ușilor din sticlă, dar și pentru modernizarea ușilor interioare din lemn. În ambele cazuri, această garnitură de la Deventer îmbunătățește semnificativ izolarea fonică.

Deoarece mecanismul intern poate fi scos, „DSG 1540” permite schimbarea rapidă și ușoară a părții de declanșare. Prin urmare, această garnitură poate fi utilizată pentru ușile interioare cu balamale dispuse atât la dreapta, cât și la stânga. De asemenea, produsul poate fi utilizat indiferent de grosimea sticlei. Elementul de etanșare și capacul sunt lipite separat și nu sunt îmbinate.

**Nume noi, structură nouă**

Restructurarea programului de produse Deventer, finalizată în prezent, precum și denumirile și descrierea în limba engleză a garniturilor de ușă automate fac parte din pregătirile producătorului pentru extinderea activităților internaționale. Toate acestea au fost posibile prin preluarea companiei de către Roto Frank Fenster- und Türtechnologie GmbH, care dispune de o rețea globală de centre logistice de distribuție și de consultanți de service pe teren. „Obiectivul nostru este de a fi activi pe toate piețele cu „Perfect Match” pentru componentele Roto pe termen mediu”, subliniază Mammel. În plus, Deventer aduce o serie de contribuții în acest sens.

Ein Bild, das Lampe, Licht enthält.

Automatisch generierte Beschreibung

Gama Deventer de garnituri de ușă automate a fost restructurată. Șapte garnituri diferite sunt disponibile în varianta standard, cu lungimi diferite. În imagine este prezentată garnitura de ușă automată pentru partea inferioară „DDS 1220” (sus). De asemenea, poate fi montată în profile de ferestre cu canal de profil de 12 mm și îmbunătățește etanșeitatea la ploaie a unei uși exterioare cu prag. „DSD 1530” (mijloc) se regăsește în certificatele de testare ale unor producători renumiți de uși de interior, câțiva dintre aceștia obținând cu ușile lor o izolare fonică superioară. Modelul „DSG 1540” (jos) a fost special conceput pentru montajul prin lipire pe uși de sticlă. Poate fi utilizat indiferent de grosimea sticlei. Elementul de etanșare și capacul sunt lipite separat și nu sunt îmbinate.

**Foto**: Roto Fenster- und Türtechnologie **Deventer\_Bodentürdichtungen.jpg**



Garnitura de ușă automată pentru partea inferioară „DDS 1220” de la Deventer poate fi montată și în profile de ferestre cu canal de profil de 12 mm și îmbunătățește etanșeitatea unei uși cu prag. Doar o șină din aluminiu de înaltă calitate este vizibilă pe ușa exterioară, care acoperă garnitura neagră din PVC. Nu sunt necesari suporți vizibili din metal sau plastic pentru a proteja profilul împotriva deteriorării.

**Foto**: Roto Fenster- und Türtechnologie **DDS\_1220.jpg**



Datorită garniturilor de ușă automate testate pentru uși interioare din grupele de produse „DSF” și „DSD” de la Deventer, producătorii de uși pot îndeplini în mod fiabil obiectivele de protecție împotriva zgomotului, fumului și incendiilor. De asemenea, acestea sunt pur și simplu înșurubate pe partea inferioară. În imagine, „DSD 1530”. Aceasta se regăsește în certificatele de testare ale unor producători renumiți de uși de interior, câțiva dintre aceștia obținând cu ușile lor o izolare fonică superioară.

**Foto**: Roto Fenster- und Türtechnologie **DSD\_1530.jpg**



Garnitura de ușă automată „DSG 1540” a fost special concepută pentru montajul prin lipire. Poate fi utilizată pentru etanșarea ușilor din sticlă, dar și pentru modernizarea ușilor interioare din lemn. Prin urmare, această garnitură poate fi utilizată pentru ușile interioare cu balamale dispuse atât la dreapta, cât și la stânga. De asemenea, produsul poate fi utilizat indiferent de grosimea sticlei. Elementul de etanșare și capacul sunt lipite separat și nu sunt îmbinate.

**Foto**: Roto Fenster- und Türtechnologie **DSG\_1540.jpg**

Ein Bild, das Design, Inneneinrichtung, Ausstellung, Im Haus enthält.

Automatisch generierte Beschreibung

Hala C4, stand 303: Roto Frank Fenster- und Türtechnologie GmbH își întâmpină oaspeții la „BAU” 2025 în mediul urban al „Roto City”. Vizitatorii pot experimenta, de asemenea, „Perfect Match” dintre feronerie și prag de la Roto cu o garnitură de ușă de automată de la Deventer.

**Foto**: Roto Fenster- und Türtechnologie **Key\_Visual\_BAU\_2025.jpg**

Ein Bild, das Menschliches Gesicht, Person, Kleidung, Formelle Kleidung enthält.

Automatisch generierte Beschreibung

Jürgen Daub, director de marketing al gamei de produse la Deventer

**Foto**: Roto Fenster- und Türtechnologie **Jürgen\_Daub.jpg**



Eberhard Mammel, director director marketing și inovare Roto FTT

**Foto**: Roto Fenster- und Türtechnologie **Eberhard\_Mammel.jpg**

Abdruck frei - Beleg erbeten

**Herausgeber**: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0

**Ansprechpartnerin**: Sabine Barbie • [sabine.barbie@roto-frank.com](mailto:sabine.barbie@roto-frank.com) • Tel. +49 711 7598 2514